Més de 100 empreses s'interessen pel Pla Estratègic d'FP de Gandia
12 desembre 2019

## Més de 100 empreses s'interessen pel Pla Estratègic d'FP de Gandia12 desembre 2019Última actualització: 14 juliol 2025

![](../gestion/img/foto-reunio-FAES.jpeg)  
  

El Pla Estratègic d'FP de Gandia continua avançant en el seu desenvolupament. Aquesta setmana la regidora delegada de Polítiques Educatives, Carmen Fuster; va mantindre una reunió amb el representant d'Inspecció Educativa, Salvador Palomar; el vicepresident de FAES, Ramon Soler; el President de l'Àrea d'Àrees Industrials, Guillermo Mayor; i la Secretaria General de la Federació d'Associacions d'Empresaris de la Safor, Fina López.

El motiu de la trobada va ser realitzar una primera valoració del teixit empresarial favorable a formar part del Pla Estratègic i analitzar els requeriments formatius pertinents després de realitzar una enquesta de les necessitats de les empreses integrades en FAES.

D'aquesta manera, s'han presentat més d'un centenar d'empreses, lligades pràcticament a tots els sectors econòmics de la comarca que han manifestat la seua voluntat expressa d'admetre alumnat en pràctiques, i d'aconseguir conjuntament amb els equips docents dels cicles formatius, la flexibilitat curricular que permeta l'adequació del procés d'ensenyament a la tasca futura que vagen a realitzar en les empreses.

**Carmen Fuster** ha mostrat la seua satisfacció per la bona acollida de la iniciativa. "_El Pla Estratègic d'FP ens permetrà transformar la manera d'ensenyar als estudiants al temps que podrem satisfer les necessitats de perfils específics que demanen les empreses amb el que aconseguirem augmentar l'ocupabilitat en el sector jove i facilitar-los un projecte vital amb llocs de treball ben remunerats_".

[Twittear](https://twitter.com/share)